khistorydata/jeongjo-sjw-relations huggingface dataset:
정조 1년
前牧使李永培尹得霖。前府使洪應辰韓光載李。前郡守尹曙趙廷瑗尹文東尹㫛金持默李彦藎尹耆東。前府使李宬鎭李廷恢。前郡守任希厚。前縣監宋瑋明尹昹尹得欽李得老朴一源尹在寬李東賓宋準明趙城鎭。前縣令金思渾。前縣監李瑓任琨任璛。前縣令李璨。前縣監金思儼李義逸。前縣令曺允光。前縣監沈宗之張鴻。前都事尹㬘。前正郞鄭文在。前監役尹㬚。前別提李廷衡。前監察李趾采。前別提尹光濩。前奉事閔是祥。前都事吳彦相。前參奉尹光心任璸任希問。前正郞尹龜東。前都事李彦光。前參奉黃仁煦。前正郞金基厚。前奉事沈英鎭金漢訥。前都事李性淳等疏曰。伏以今番匈逆載籍之所未聞。天地之所不容。何幸神天默佑。罪人斯得。凡在含生之類。孰不欲食肉而寢皮。鋤治之道。惟當除根而塞源。而噫彼禶之名。至出匈賊之口。鞫獄諸招。一辭爛漫。此誠王法之所必誅。輿情之所同憤。揆之聖人成憲。則管蔡殛焉。稽之我朝令典。則楨枏誅焉。夫爲人君而法周公之聖。遵列朝之章。斯可已矣。三尺者。非殿下之三尺也。卽列朝與古聖人之三尺也。殿下雖有不忍聞。不忍言之情。此則一時之私恩也。將必誅賊必討。卽萬代之常典也。以私恩而廢常典。此豈大聖人體天地奉三無之道哉。渠若有一分心腸。假令無所與知。將何以戴天履地。苟全晷刻之命乎。伏願聖明。割去私恩。斷以大義。快允廷臣之請。以爲宗社臣民之幸焉。臣等雖是末蔭散銜。衣君食君。同得秉彝之天。則目見天討久稽。深知沐浴義重。玆敢相率叫閽。不避猥越之誅。惟殿下亟賜採納。以幸國事。以定民志焉。答曰。省疏具悉。爾等勿慼予懷。
정조 1년
前獻納呂善亨。前正言李敬一。前佐郞柳協基。前縣監趙鼎鎭。副正字金孝眞吳彦敎沈鏗趙興鎭吳泰賢李集斗姜彙鈺等疏曰。伏以今番逆亂。窮天地亘萬古所無之變也。匈謀締結於暗地。禍機迫在於呼吸。幸賴乾道孔昭。祖宗默佑。罪人斯得。情節畢露。妖腰亂領。次第膏鑕。而若其匈醜之根柢。亂賊之渠首。逆禶是也。百僚相率齊討。一國皆曰可殺。而天誅略行於枝葉。王章不施於巨魁。其可曰邦有刑而國有法乎。殿下之所不忍者。一時之私也。臣等之所必討者。萬世之公也。一時之私。與萬世之公。孰重而孰輕也。周家之管蔡。國朝之楨枏。俱是王室之至親。而罪關宗社。則周公終不得以私廢公。先朝亦不得以恩屈法。今逆禶之不可晷刻留置於地上。臣民之不可與共一天者。不啻如管蔡楨枏之比。而一日二日。上下相持。禍根未拔。危機凜凜。亂本未除。擧國遑遑。古今天下。寧有是理。伏乞聖明。俯循國論。廓揮乾斷。以洩神人公共之憤。不勝幸甚。答曰。省疏具悉。爾等勿慼予懷。
정조 1년
巡將安廷輝張再澄李宗淑尹最彦尹興莘李光台李重白朴思彦崔爀太鵬翮李顯宅李顯福李格金成泰金鳳一等疏曰。伏以臣等。待罪巡廳。何敢與聞於國家大事。而今者匈逆。實是往牒之所未有。亂臣逆子。何代無之。而豈有此窮天極地之變哉。罪人禶之名。旣出於匈逆之口。則決不可一刻容貸於覆載之間。而臣等連參於庭請之列。尙未蒙允許之命。臣等退伏廳中。齊名更籲於日月之下。伏乞聖明。亟允朝廷之請。以副宗社神人之憤焉。答曰。省疏具悉。爾等勿慼予懷。
정조 1년
司謁金壽完太命喆。司鑰尹東瑀姜世重林興大韓斗樞朴東鎬王輔仁崔昌福金繼洪崔致福李春郁等疏曰。伏以臣等。俱以掖垣賤品。雖未參庭籲之班。其在沐浴之義。實不下於人矣。嗚呼。亂臣賊子。何代無之。而豈有若今番逆禶之亘萬古所未有之窮匈極惡者哉。二字匈目。旣出於鞫獄之庭。綢繆情節。畢露於諸賊之招。則不可一刻容貸於覆載之間。爲今日臣子者。孰不欲食其肉寢其皮。誓不與此賊。一日共戴一天之下矣。臣等切不勝憂愛之惋。玆敢相率冒瀆於崇嚴之下。伏乞天地父母。廓揮乾斷。亟從庭臣之請。以洩神人之憤焉。答曰。已諭外庭矣。
정조 1년
耆老所書吏申得象尹世郁庾世殷等疏曰。伏以臣等。至微至賤。惟事刀筆。何敢與聞於國家大事。而今者匈逆。實是亘萬古所未有之變。而旣以推戴。名出於匈賊之招。決不可一刻容貸於覆載之間。伏乞主上殿下。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
白木廛市民宋大輝洪宇機邊錫祥洪德壽鄭義謙李仁裕安萬希李得夏金益禧崔廷夏韓福成李仁祿崔景行金季孫金錫希崔潤祐金忠大韓啓長安興賢鄭珣鄭德柱韓廷厚鄭瓊李天杓庾明晉庾漢逵朴再亨權廷欽方德齡安義得李春爀金興祥宋完說宋大允李聖鳳尹得宗安廷極閔昌祚全得成林德晉金守甲崔廷材金頤煥朴龍根林鳳翼庾信圭李賢重尹景殷安尙禧宋大寬李再夏金潤身洪致瑞金潤性張天樞李景斌卞啓李仁祐金雲采趙志孝丁道純崔震煥全得九田雨鵬金文杓。鞋屢市民金麗海金聖佐李福文金再鍊尹宗禧文季得梁致彦金復成趙道成崔命章尹宗祐朴景獜朴東蕃李宗裕鄭如重許樑趙世雄李景稷金福奎朴重禧孫守密李光洙文廷弼朴道涵林潤成韓致孝車大順金德禧金宅柱馬志遠。東床廛市民尹鳳謙金道新韓繼寬花興大崔福起高福潤韓尙欽朴逵厚金性純羅文郁金重哲趙榮祿宋徵奎金億齡朴再得金樂鍊金昌潤車佑天安在文李枝榮任漢壁。布床廛市民陰春得金弼昌李聖大朴昌福吳言益黃再良韓文奎申聖漢金明元張尙赫劉晶鎭張世愼崔尙恒金文得金順建崔聖郁李世根陰完福金天甲羅鳳大。內匙召廛市民金尙輝曺聖獜崔聖得崔聖福李仁楨金喜福金聖煒柳道春金天福全福潤李義元曺祥獜李枝蕃黃德昌安敬宅金德秀崔昌獜曺興泰。樺皮廛市民李世英金興麗李大年高道成趙世鎭李震夏李文顯金潤耇金光麗文弘赫趙慶漢白龍得尹昌文金鐵壽金得壽池昌龜朱昌獜朱亨觀高應祥池漢龜朴章煥孟世順金昌孫。淸蜜廛市民徐廷輝全俊民金福祥禹錫奎徐重輝李春彬朴文郁昔興得金千年禹碩圭鄭得漢李連得羅昌閏徐浩年朴德中禹錫疇金希天。刀子廛市民金振渭姜順福孫萬柱金世寬金弼昌孫重廣金昌壽權大允金昌河洪道行權億允。茵席廛市民張翊漢李益徽洪泰昌姜興濱韓應琦姜啓煥元德寰韓延壽金億柱。涼臺廛市民李重益金重輝嚴景祖黃潤河趙德禧李弼昌金致亨。京鹽廛市民鄭貴仁白尙鳳姜渭興金在寬任時緯申世光金得漢等疏曰。伏以亂匈。何代無之。而今番匈逆。實萬古所無之事。而況禶名。旣出於匈逆之招。而有此推戴之說。則豈可一刻容貸於覆載之間哉。庭臣之請。一日二日。尙靳允從。我東土億萬生靈。抑塞憤鬱。曷有其極。今此請討。寔出於一國臣民之輿情。則臣等何敢。分義是畏。不爲瀆擾於崇聽之下。伏乞殿下。廓揮乾斷。快正國法。以洩臣民之情焉。答曰。爾等勿慼予懷。
정조 1년
紙廛市民朴東齡扈福祥陳益謙金德冑張志珣孫明秀尹翼賢尹夢賢金春得金致誠金致謹金履熙金彦熙李彦翼崔興元朱昌文金得明張甲得尹宗賢朱景昌朴宗信金完壽安亨福方必明金應得方大得尹昌烈朴景龜康景愼金景淵朴廷臣陳益蕃吳興祥朱應文金垣李壽海鄭時謙朱啓興朴好進朴宗欽安福大閔聖運崔仁得張景哲崔龍瑞尹守國全國佐金命得金尙炫金國成崔壽海梁海元河天根金命長金應樞李光炯康必信朱啓文朴宗齡李允謙李命濬朴信郁魏泰元金呂興陳國杓朱興獜金儀仁金景漢金泰賢金明淵鄭昌祚朱允文金得大金景浩朴宗秀金漢文金景顯金喜大朴致茂朴鳳儀崔喜福朱尙文張泰謙梁得中高碩儒尹得龜李大獜李時中金尙彬裵致瑞鄭箕錫金振顯崔龍得韓興得李振必尹守光田雨均朴良才李大鳳金命煥裵聖均趙昌獜河天杓陳國柱金益燁金尙虎李命遠尹守必柳鳳瑞朱儀文金夢蘧金明光林尙耇崔仁元韓宗範趙宗澤尹益烈千世澤池在淑裵致興林聖鵬金應杓金應材李啓榮金壽禎朱景文張再巡孫益蕃朱喜文金福興裵允迪張興大李震栢崔命億鄭昌禧安喜福崔德恒康德純朴履淳朱仁範林士敏金德良姜得璜權世柱裵聖獜金宗哲金景瑞鄭如晦朱弼文裵度悌尹守仁鄭龜錫尹守謹安龍福金振弼安泰齡金光澤河天樞金時哲朱道明金光漢崔文弼鄭興文文志均康德圭鄭如敏李行儉黃祐漢金大興河再郁鄭大寬咸完世扈世昌尹鵬瑞尹昌起金尙獜陳國泰金元一安福齡朱禹坤韓翼祚高擎宅朴仁昌蔡國祥金尙正尹重莘李筌朴泰茂金振聲尹德莘朱道煥金振壁金兌楨崔光先李觀德朴再彬崔世大全世範。鉢里廛市民金光澤金得洙李應祿韓尙喆韓尙淳丁有燦崔碩夏李行景趙完弼金仁爀吳彦邦趙完喆韓尙起康聖祿張泰寬金默欽李再昌趙昌潤吳廷俊孫時得李悌得李仁復崔昌仁李行儉丁有性崔昌敏李孝得柳重起金光秋延就建金聖彬劉益燁崔昌晉趙聖鳳。壽進商廛市民金宗益金福齡安大齡徐廷燁陳喆祥金振熙張德寬黃廷祐崔斗天朴聖彩林尙柱徐大仁李殷芳安國彬金時顯扈泰範金忠澤金順皞金應麗朴盛培方必良李昌孫崔宗崙金弘基朴思福金天緯。門外米廛市民李慶泰金呂重黃弼柱金德瑞朴夢植劉世昌金德世金世漢朴道元金繼池李慶輝成道寬全益祚池潤寬金鳳得鄭東弼金德顯朴昌輝李聖得黃道重朴大得池文昇朴興燁朴大宗黃道興柳碩車繼基閔重琦朴興道曺拂世金德柱閔重珍車萬積車萬輪南泰星李海金得世禹相舜金三龍張進英閔興明許興遇咸聖彩李東燁。筆床廛市民李春伯方斗江高道光林遇培金慶彬宋完瑞安慶興韓禧復姜聖熙黃載敏鄭國臣嚴世興金振聲田遇春林厚培金尙奎韓聖得崔命禧李繼興李道洽。妙床廛市民金仁郁韓尙福吳時昌徐益文李春馥池聖澤嚴仁澤池大鵬朴厚根孫守直崔慶喜鄭國鎭朴道眞吳繼得李鳳彧朴聖昌鄭壽仁車道平洪奇得金泰煥金千得崔繼得許洪奉翼朴道彬李宗淵柳復運姜尙澤朴枝厚。內貰器廛市民吳福獜李仁福李聖大明守白金泰郁李泰蕃明道弘李命元鄭昌孫明道興金麗弘文世彬明仁白朴萬興李寅經金泰福明繼白金麗澤明義白李興大權茂男宋文奎權昌協尹再莘梁宗福朴得福池成龍朴昌大朴福得。人鐵廛市民文起成文起昌崔再文。馬床廛市民金英世金一萬金昌海崔聖大朴壽聖羅德孫李春世。鷄兒廛市民李興道宋道常吳聖大鄭三位延福來。繡鞋廛市民孫世良鄭漢柱宋福成。木鞋廛市民朴景得元泰福李振輝等疏曰。伏以臣等。俱以都下百姓。伏見今番匈逆。實萬古所無之事。而況禶名。旣出於匈逆之招。而有此推戴之說。則豈可一刻容貸於覆載之間哉。庭臣之請。一日二日。尙靳允從。我東土億萬生靈。抑塞憤鬱。曷有其極。今此請討。寔出於一國臣民之輿情。則臣等何敢分義是畏。不爲瀆擾於崇嚴之下。伏乞殿下。廓揮乾斷。快正國法。以洩臣民之憤焉。答曰。爾等勿慼予懷。
정조 1년
長番內官鄭商佑李漢謙吳浚謙李允默文道器金壽光金景佑金明佑崔鳳佐高夢賢金相澤陳國平金性完梁大宜方得賢韓聖揆金起瑞李得完鄭喜僑等疏曰。伏以臣等。俱以掖垣賤品。雖未參庭籲之班。其在沐浴之義。實不下於人矣。嗚呼。亂臣賊子。何代無之。而豈有若今番逆禶之亘萬古所未有之窮凶極惡者哉。推戴之說。旣出於諸賊之招。則不可一刻容貸於覆載之間。爲今日臣子者。豈不欲食其肉而寢其皮。誓不與此賊共戴一天之下矣。伏乞天地父母。廓揮乾斷。亟從廷臣之請。以洩神人之憤焉。答曰。已諭士民之章矣。
정조 1년
弓人崔泰崙李重蕃宋春弼羅景信尹致殷方仲碩李光說羅允福白命興李興柱方得元李顯春。矢人李興彬閔福祥金錫珍金宗大朴聖柱朴春蕃宋仁宅李興道閔德恒閔德佑梁致憲等疏曰。伏以臣等。猥以近密賤工。敢陳沐浴請討之義。尙未蒙允從。輿情尤不勝抑鬱焦迫之至。禶名推戴。旣出於匈逆之招。則罪貫天地。神人咸憤。豈可一刻留置於覆載之間哉。庭臣之請。萬姓之訴。皆曰可殺。則殿下豈可以私恩廢公法乎。玆敢相率呼籲於天地父母之下。伏乞聖明。亟允庭臣之請。以洩臣民之憤焉。答曰。爾等勿慼予懷。
정조 1년
魂殿長番內官金德九延壽長金壽民李元碩康壽甲等疏曰。伏以臣等。俱以至微極陋。雖未參庭籲之班。其在沐浴之義。實不下於人矣。嗚呼亂臣賊子。何代無之。而豈有如今番逆禶之亘萬古所未有之窮匈極惡者哉。推戴之說。旣出於鞫獄之庭。綢繆之情節。畢露於諸賊之招。則爲今日東土臣民。豈不欲食肉寢皮。而誓不與此賊。共戴一天之下矣。臣等竊不勝懲討之忱。玆敢相率冒瀆於聖明之下。伏乞天地父母。亟從庭臣之請。以洩神人之憤焉。答曰。已諭士民矣。
정조 1년
別監李相禧朴德起韓泰赫李命祐林義培林益賢朴愼忠朴盛根崔德福全大壽崔宗大金光禹金在文太命吉朴宗煥劉景祜廉興瑞崔昌樣鄭德重李長燁趙廷舜韓命洽宋瑞興尹嗣宗李盛根韓文搆李孝得林仁植任禧文鄭時泓金仁洽白景彩李景柱金殷福張麟翼金廷相安重顯尹輔殷李重燁。武藝別監金麗澤黃壽海金昌謙姜德輝金澤弼金潤澤李春英李祥僑趙漢喆車道喆田春冠張秀彩崔泰崙權啓漢金潤國田春遇河一淸車道吉鄭德禧洪重澤金福龍浪處浩金鎭喆金啓大張福得李德福韓有春李邦允趙漢玉金秀漢朴大義金成澤田春光朴仁浹金光玉河鵬瑞王廷哲金潤興朴春發金千澤韓弼瑜范海就金重輝韓德載李彦彬禹仁舜高漢柱李虎寬張平邊益興姜世文崔道興金光魯李光福崔成起金鼎九曺世佑金白麟金大千朴枝萬安廷澤李寅協梁洙昌李仁喆田春彬盧世迪韓世英李宗植吳興德金光祿崔成良金鼎煥裵萬根金亨璘李成得金禹張擇聖李春福浪瑞龍等疏曰。伏以臣等。掖庭賤隷。不敢干與於國家之大小事。而沐浴之義。實不下於人矣。嗚呼亂逆何代無之。而豈有如今番逆禶。窮天地大逆不道者乎。推戴之名。旣出於諸賊之招。則不可一刻容貸於覆載之間。東土臣民。必不與此賊。共戴一天矣。伏乞天地父母。廓揮乾斷。亟從諸臣之請。以洩神人之憤焉。答曰。爾等勿慼予懷。
정조 1년
武臣軍職堂上李龍徵李泰寬權興道高廷燁李泰郁李鳳徵李仁衢成虎翼黃世聃任時綸金泰俊高道寬洪道明金泰業李春輝李鳳興徐云碩閔聖祥金起徵孫世茂金澤魯張繼冑石萬柱金碩龍曺允恒張天翼金景佑羅星五車恒濟趙鳳鳴朴根蕃崔弼興金重玉陳啓祚韓雲成高雲瑞金命夏林聖蕃金漢彬李夏大高廷爀丁南輝李東彪王道平玄再芳韓興相成大翼安命賢尹衢朴世耇劉光澤等疏曰。伏以臣等。雖愚昧下賤。亦知其天無二日。國無二君之義矣。今禶之罪。旣關宗社。則臣等豈可與禶共戴一天也哉。法者。祖宗之法也。殿下雖敢欲私恩而曲貸。豈可以殿下之私恩。廢祖宗之法耶。伏願殿下。快揮乾斷。亟允朝廷之請。以洩率土臣民之憤焉。答曰。省疏具悉。爾等勿慼予懷。
정조 1년
內贍寺書員金興煥鄭興運安喆得金振郁申國泰金尙郁等疏曰。伏以亂賊何代無之。而豈有若今番諸賊之窮匈極惡者哉。至若禶之推戴之說。旣已狼藉於逆吉之招。豈可一刻容貸於覆載之間哉。朝廷請討。兪音未下。殿下雖欲私恩而曲貸。其可得乎。且公法私恩。固有時輕重。而今如禶之所坐。罪關宗社。爲今日臣子者。豈忍與此賊。共戴一天哉。臣等以刀筆微蹤。仰瀆天聽。極涉猥越。而義重沐浴。冒萬死相率齊籲於崇嚴之下。伏願殿下。快揮乾斷。亟降兪音。以伸王章。以洩輿憤。千萬幸甚。答曰。爾等勿慼予懷。
정조 1년
議政府錄事崔瑛崔璹金世仁柳始聃崔益禧黃尙垕李景禧金得煥柳宗聃崔得禧金道哲金仁振金有聃金載夏崔碩海等疏曰。伏以臣等。雖甚微賤。皆有秉彝之心。敢將擧國臣民共憤之忱。冒萬死沫血仰籲於天地父母之下焉。罪人禶。身爲近宗。名出推戴。罪關宗社。亘萬古所無之逆。決不可晷刻容息於覆載之間。伏乞聖明。快正王法。以洩神人之憤焉。答曰。爾等勿慼予懷。
정조 1년
禁漏官。前銜副司勇李元根。前主簿鄭德基。前司果韓慶遇。前主簿鄭德和。前別提崔碩寬。前司果崔峀趙斗鎭金潤大洪聖龜。前敎援李寅邦。前引儀彭湜。前司果李㝡彦黃載中金潤器崔得謙。前敎援李匡裕韓慶會。前司果鄭有儉。副司正韓宗禧。副司猛李彦斗。前司果韓以胤全百淳李載謙。前直長姜弼臣盧壽一辛瑛。前參奉全翊喆李棢等疏曰。伏以臣等。人地雖微。一段秉彝之心。與人所同。今此匈逆之變。亘萬古所未有者。擧國臣民。孰不欲食肉寢皮也。罪人禶。名入於推戴。罪關宗社。決不可一刻留置於覆載之間。而百官庭請。已至累日。尙靳允從。臣等伏不勝憂鬱之情。玆敢相率仰籲於九重之下。伏乞聖明。廓揮乾斷。亟從輿情。以洩神人之憤。千萬幸甚。答曰。爾等勿慼予懷。
정조 1년
出入番內官盧重賢李農曄崔德昇朴景淳李彦裕金濟弘徐宗恒金麗兌金仁國盧聖翊柳仁章金得麗趙命和金宗集朴鳳樹金宅寧李春行盧聖佑鄭弘仁方得★朴壽赫姜渭興朴昌厚金益齡姜晩采金世浩池應漢金商彦金長壽康義一金弘齊李福良金應澤金始采金德普崔泰齊吳壽益李國恒申必輝金必寬白時漢徐行進金允祿李德齡白萬興李鳳弼邊安世金商曄智仁兼朴梓大崔錫徵金德祥文益成金泰章吳喜得崔基平金宗行邊安國姜渭大李時榮裵興度趙玹祥李永祿李景潤李碩謙丁致翼禹洪龜申弘佑徐喜壽李興源丁志完李昌華金鳳采朴東采金海采邊安楑吳泰赫崔泰奎黃義賢金世興金益良金潤載朴昌賢成大昌朴性熙金興哲崔德倫金義喆金德鋧崔大謙高鳳會姜晩德丁致寬金景浩鄭國賢文益大鄭喜大呂弘佐金聲律宋來泰趙命純李永春孫重熙李性洽趙相藺奇情一全好性朴性純金潤澤金定五郭喜完朱好一田相誼韓宅臣丁昌運洪廷來高春熙梁濟漢陳益平李維新等疏曰。伏以臣等。俱以守門灑掃之賤品。雖未參庭籲之班。其在沐浴之義。實不下於人矣。嗚呼亂臣賊子。何代無之。而豈有如今番逆禶之亘萬古所未有之窮匈極惡者哉。推戴之說。旣出於鞫獄之情。綢繆之情節。畢露於諸賊之招。則爲今日東土臣子者。豈不欲食肉寢皮。而誓不與此賊。共戴一天之下矣。臣等竊不勝懲討之忱。玆敢相率冒瀆於聖明之下。伏乞天地父母。亟從庭臣之請。以洩神人之憤焉。答曰。已諭他內官。
정조 1년
內農圃書員首奴金允鼎李潝金貴得朴尙起朴大淳文益命李盛福李世輝等疏曰。伏以臣等。惟勤內農圃。何敢干預於國家之大小事。而嗚呼亂逆何代無之。而豈有如今番逆禶。窮天之大逆不道者乎。推戴之名。旣出於諸賊之招。則不可一刻容貸於覆載之間。東土臣民。必不與此賊。共戴一天矣。伏乞天地父母。特允朝廷之請。以洩神人之憤焉。答曰。爾等勿慼予懷。
정조 1년
飯監林興寬韓廷羽吳文彬宋虎瑞李仁蕃朱仁範庾聖逵李友壽裵相度。庫城上申厚相林秀英金重哲金壽大李載郁安宗石朴昌得金興澤。茶色李泰興申得文崔潤景朴德貴姜潤安世柱金德建張泰興韓德弼金聲大。別司饔金德福李一尙林鳳儀李遇春金守海朴泰興。各色掌梁德相鄭★福崔四同韓福男李三昌宋啓光李枝苾張興大等疏曰。伏以臣等至微至賤。惟勤廚事。何敢干豫於國家之事。而今者諸賊之盤結滋蔓。實是亘萬古所無之變。而禶之推戴之說。旣出於匈逆之招。則決不可晷刻假息於覆載之間。伏乞天地父母。廓揮乾斷。亟允朝廷之請。以洩神人之憤。以副一國共公之義。千萬幸甚。答曰。爾等勿慼予懷。
정조 1년
中樞府錄事李昌佑宋千基宋啓基宋維栻林天繼朴尙輔方宜坤宋維觀李寅協劉世興金彦瑞卞璥崔興祥金兌瑞金應祥權彧梁道喜宋得輝林福來林福世金履貞宋道明等疏曰。伏以臣等至微至賤。何敢與聞於國家大事。而今者亂逆。亘古所無之變。而以禶推載之說。旣出匈賊之招。決不可一刻容貸於覆載之間。伏乞聖明。亟從群下之請。以洩神人之憤。千萬幸甚。答曰。爾等勿慼予懷。
정조 1년
內吹螺赤金啓根李俊相申廷贊吳益河金順昌張相漢盧道一成起鎭金鼎三金夢世鄭道明梁就河申百秋李守福申遇秋金復良朴文起金文哲金弼三禹載張昌成李世根禹明得韓啓興申聖贊李世萬金得秋李福大金鎭興吳啓得韓宗孝元弼文金成雲崔道興姜聖得韓文奎張福得李厚根許聖大鄭光威林大男金大昌金大興崔聖得朴好蕃李季孫宋時柱李弼萬徐世興等疏曰。伏以臣等。俱是愚昧內吹螺赤。何敢干預於國之大事。而噫嘻痛矣。亂臣賊子。何代無之。而豈有若今番諸賊之窮天地亘萬古大逆不道者乎。逆禶之名。旣出於鞫獄之庭。則不可一日容貸於覆載之間。亦不可與此賊。共戴一天之下矣。伏乞天地父母。廓揮乾斷。亟許庭臣之請。以洩擧國臣民之憤焉。千萬幸甚。答曰。爾等勿慼予懷。
정조 1년
前銜內官朴昌文朴尙衍朴良楷李宗瑞姜世璜高夢龍吳喜謙蔣良臣李萬甲白喜長申宅夏李國芳李相萬盧聖勗崔峻亨崔道章安仁宅李德采朴道弘鄭壽鳳朴喜成宋德行金相徽都國弼姜渭得黃道揆金敏禧金鼎完趙興國李益瑞朴昌新金壽行劉漢興崔得恒金兌瑞田有成柳世樑李元成元喜默金允瑞朴盛春林致大嚴漢元邊安泰金誠一文鳳周盧再愼崔東植金賢澤朴奎采林鳳休白興來朴壽聃卓宗漢徐文郁洪益海安福龍吳鳳大尹興佐金聖欽方允海池維漢金★喆咸昌郁安壽長朴履謙朴得喜金景瑞金會慶全道文鄭德淳李光★李世郁張漢翼權宜寧曺潤哲朴景仁金昌演金義健金尙海朴履覃尹聖佐全福希張翼采李春徽梁得齊申命大文益譚。生徒李重曄李長培李得春車聖輪韓光佑李景植李時興李漢普張福維徐長憲朴尙春金聖潤金壽海林齊賢李福仁韓相良田廣賢金應奎金有光愼喜仲金昌祿孫壽萬金應德崔太鍰金禹希宋興寬白善兌李仁行李興彦趙完國李有培崔昌瑞白尙繪金道仁宋仁昌朴元文金長澤權大興等疏曰。伏以臣等。俱以至微極陋賤品。雖未參庭籲之班。其在沐浴之義。實不下於人矣。嗚呼亂臣賊子。何代無之。而豈有若今番逆禶之亘萬古所未有之窮匈極惡者哉。推戴之說。旣出於鞫獄之庭。綢繆情節。畢露於諸賊之招。則不可一刻容貸於覆載之間。爲今日東土臣子者。莫不欲食其肉寢其皮。而誓不與此賊。一日共戴一天之下矣。臣等竊不勝懲討之忱。玆敢相率冒瀆於聖明之下。伏乞惟我天地父母。廓揮乾斷。亟從庭臣之請。以洩神人之憤焉。答曰。爾等勿慼予懷。
정조 1년
孝明殿守僕別監朴昌彦鄭錫周金興國金益脩朴泰郁洪履明田有福崔道平高昌孫等疏曰。伏以臣等。俱是愚昧掖隷。何敢干預於國家大事。而嘻嘻痛矣。亂臣賊子。何代無之。而豈有若今番諸賊之窮天地亘萬古大逆不道者乎。逆禶之名。旣出於鞫獄之庭。則不可一日容貸於覆載之間。亦不可與此賊。共戴一天之下矣。伏乞天地父母。廓揮乾斷。亟許庭臣之請。以洩擧國臣民之憤。千萬幸甚。答曰。爾等勿慼予懷。
정조 1년
前察訪金宅壽。前別提李命存安載復。前察訪金樂祖李行元吳道鈺安昭玄啓文李惟銓朴忠行。前別提安暻。前主簿吳載漢。前察訪金載逵。前引儀吳學儉李喜孫。前兼引儀玄啓寅。前假引儀崔廷說金載道。前郞廳洪履福。草土安世淳崔慶鎭。前察訪崔重璡等疏曰。伏以罪人禶。名入推戴。罪關宗社。諸賊之綢繆匈謀。綻露無餘。此豈一刻容貸於覆載之間哉。百官庭請。儒生陳疏。殿下歷日靳允。豈以禶之罪犯。容有一分可恕之端而然乎。殿下雖篤於仁友之情。不忍加誅。其於萬世公法雖可屈。而其於四百年宗社何哉。臣等雖在微賤之地。惟是一段秉彝之心。人所固有。玆敢不避猥越。瀝血齊籲。伏乞亟允群請。快正王法。以洩神人之憤焉。答曰。爾等勿慼予懷。
정조 1년
水賜間別監張景興金瑞秋李在寬崔致聖郭興世金聖輝全命大等疏曰。伏以臣等。俱是愚昧掖隷。何敢干預於國家之大小事。而嗚呼。亂逆何代無之。而豈有如今番逆禶。窮天地大逆不道者乎。推戴之名。旣出於諸賊之招。則不可一刻容貸於覆載之間。東土臣民。必不與此賊共戴一天矣。伏乞天地父母。廓揮乾斷。亟允朝廷之請。以洩神人之憤焉。答曰。爾等勿慼予懷。
정조 1년
燈燭色金壽萬姜億世金泰福金益瑞李時白金光璧朴世根文道祥李宜夏嚴益俊等疏曰。伏以臣等。惟勤燈燭。何敢干預於國家之大小事。而嗚呼。亂逆何代無之。而豈有如今番逆禶。窮天地大逆不道者乎。推戴之名。旣出於諸賊之招。則不可一刻容貸於覆載之間。東土臣民。必不與此賊共戴一天矣。伏乞天地父母。廓揮乾斷。亟允朝廷之請。以洩神人之憤焉。千萬幸甚。答曰。爾等勿慼予懷。
정조 1년
前僉正申景祖。前府使尹勉遠金恒柱。前郡守沈鼎之。前判官申光薀李太源。前縣監金安默鄭亮采洪秉文申耆金重行。前直長張晉煜。前主簿金謙柱。前奉事金漢訥。前都事兪漢緯。前奉事金師柱。前參奉申光直李宜馨兪漢師。前侍直金魯成。前參奉李海敷。前郡守趙德海。前敎官李義胤。前監役李顯模等疏曰。伏以今此啓能等諸賊。實通天地。亘萬古所未有之匈逆。而爲神人之所共讎者也。天佑宗祊。罪人斯得。匈謀雖已盡綻。而賊魁未及伏法。矧彼逆禶。名出逆豎之推戴。身爲匈賊之根柢。此豈可以一日容息於覆載之間。而鎭日庭籲。衷辭已殫。兪音尙靳。邦刑久稽。臣民之抑鬱遑遑。當復如何。臣等伏見前後批旨。每以不忍爲敎。竊念殿下之所靳允者私恩也。廷臣之所爭執者公法也。殿下何可以私恩而廢公法乎。亂本未鋤。危機自如。思之及此。寧不凜然而寒心。臣等義不與此賊。共戴一天。玆敢相率叫閽。以伸沐浴之忱。伏乞聖明。特允群請。亟行天討。以幸宗社。以洩輿憤。不勝幸甚。答曰。爾等勿慼予懷。
정조 1년
奉朝賀金致仁箚曰。伏以從古亂逆。亦復何限。而豈有若今番諸賊之窮匈極惡。泝往牒而未聞者乎。聞變以來。百靈震懍。幸賴陟降默佑。罪人斯得。天討方行。妖腰亂領。次第就戮。而惟彼逆禶之不可一日容息。則王法至嚴。不可以私屈。禍機斯急。不可以少緩。小大齊籲。群情遑遑。今幾日矣。而天聽邈然。一向靳允。噫嘻此何事也。爲宗臣而入於匈逆之推載。得免於王章者。古今天下。寧有是哉。聖上之不忍斷恩。雖出於至仁惻怛之意。而此則殿下親愛之私耳。獨不念四百年宗社之重。若治亂而不除其本。鋤逆而不誅其魁。則何樣變機。又不知發於何地。殿下於此。尙可以私恩貸之哉。臣每念國勢之危疑。聖躬之憂勞。凜然心寒。中夜無寐。臣以謝事之人。不合與論朝事。而義重沐浴。終不容泯默。玆將短箚。仰瀆宸聽。伏乞聖明。亟從擧國之請。永絶禍亂之本焉。答曰。省箚具悉卿懇。箚聽。予不忍聞矣。予嘗讀史。至管蔡事。未嘗不掩卷長吁。傷周公遭時之艱。豈意予身親當之哉。噫嘻。蔦蘿之痛。曷有其窮。顧今上自朝廷之公卿大夫。下遞市井胥隷。封章公車。鎭日塡咽。請予以斷恩。此何事也。周公。聖人也。雖能處變行權。而玆予否德。學未臻聖人。無聖人之德。而行聖人之權。亦莫之聞也。此予所以晝而仰屋。夜則繞璧。寧欲無吪者也。卿其體予小子之意。勿復煩請。以慰予懷焉。仍傳曰。此批答。遣史官。傳諭于金奉朝賀。
정조 1년
李亨逵。以義禁府言啓曰。卽接交河郡守牌報及成冊。則大逆不道罪人世福妾二德只査出捉囚云。二德只平安道雲山郡爲婢。而令刑曹押送配所。何如。傳曰。允。
정조 1년
又以義禁府言啓曰。自如前察訪朴東俊勘處傳旨啓不矣。朴東俊時在忠淸道忠州地云。依例發遣府羅將拿來。何如。傳曰。允。
정조 1년
大司憲趙㻐。大司諫吳載紹。執義任觀周。司諫李謙彬。應敎李在學。持平洪樂恒鄭淵淳。獻納洪周萬。校理洪明浩李儒慶。正言金翊休。修撰尹尙東林蓍喆。修撰朴祐源啓曰。請和緩爲先削去其號。依律處斷。措辭見上請還寢遠竄罪人韓翼謩。金吾草記勿施之命。仍施遠竄之典。措辭見上請放歸田里罪人金相福。爲先極邊遠竄。措辭見上答曰。不允。
정조 1년
趙㻐吳載紹任觀周李謙彬洪樂恒鄭淵淳洪周萬金翊休啓曰。請薪智島定配罪人敬彬。熊川縣定配罪人成運。亟令王府。更爲設鞫得情。措辭見上請還寢象厚。放歸田里之命。仍是絶島定配之典。措辭見上洪樂任所處之地顧何如。而交結匈徒。敢以溫室樹等語。爛漫酬酢於逆雲。綢繆往來於賊徒。名出逆招。非止一再。而以今相吉之招觀之。啓能排布匈謀。實是萬古所無之惡逆。而至以樂任。議擬於將任。則其窮匈極惡。叵測之謀。無不參涉。昭不可掩。此而置之。其可謂國有法乎。請洪樂任。亟令王府。設鞫嚴問。請薪智島安置罪人宋瑩中荐棘。措辭見上請智島定配罪人金相翊荐棘。措辭見上今番啓能之窮匈極惡之謀。實萬古所未有之大逆。而弘燮爛漫同參之狀。已發於鞫囚之招。而先被陰誅。未施當律。輿憤未洩。其弟姪。不可一日置之於輦轂之下。請弘燮應坐諸人。絶島散配。罪人國來。逆節昭著。萬戮猶輕。未及伏法。經先致斃。追施之律。旣有受敎。臣等雖不敢仰請。而應坐諸人。不可置之於輦轂之下。請經斃罪人國來應坐諸人。竝絶島散配。澤遂爛漫同參於啓能匈慘不道之謀。而只誅其身。王章已失。輿憤未泄。其陰匈情節。其父其弟。萬無不知之理。請彦衡養遂獻遂。竝令王府。設鞫嚴問。會遂之罪惡。與澤遂。一而二二而一則啓能匈慘不道之謀。決無不知。而忍杖不服。遽有酌處之命。有乖獄體。請還寢會遂絶島定配之命。仍令王府。設鞫得情。李觀源以啓能之壻。兼有師生之義。啓能匈慘不道之謀。決無不知之理。而以蒙騃爲敎。遽然酌處。有乖獄體。請還寢之命。更令王府。設鞫得情。澤遂爛漫同參於啓能匈逆之謀。而只誅其身。應坐諸人。晏然在家。物情駭惋。其父其弟。旣請鞫問。請澤遂諸子絶島散配。答曰。不允。弘燮國來應坐諸人發配事。末端事。依啓。
정조 1년
大司憲趙㻐。持平鄭淵淳啓曰。請大靜縣爲奴罪人金壽賢。依律處斷。請爲奴罪人河翼龍金重得。亟命王府。設鞫得情。快正王法。請梁山郡定配罪人錫達。依律處斷。請削出罪人金漢耆。亟施竄配之典。請海南縣竄配罪人金載順。亟令王府。設鞫嚴問。請故判書李潭。亟施追削之典。請遠配罪人洪達洙。亟令王府。更加嚴鞫。依律處斷。請遠竄罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等已物故外。設鞫嚴問。快施當律。措辭竝見上島配罪人李普溫。行已麤鄙。趨附弘燮。爲其狎客。大小言論。無不參涉。平日至有拜祀堂之說。弘燮之陰謀匈論。必無不知之理。請黑山島島配罪人李普溫。設鞫嚴問。答曰。不允。
정조 1년
吳載紹李謙彬洪周萬啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。嚴鞫得情。快正王法。請海南縣定配罪人李弘濟。亟令王府。設鞫嚴問。請海南縣竄配罪人金載順。亟令王府。設鞫嚴問。請亟收安置罪人睦祖煥。量移之命。及放逐罪人鄭遠達李俊永。島配罪人閔百奮。放釋之命。以嚴隄防。請寢竄逐罪人朴宗岳。放釋之命。請寶城郡屛裔罪人朴宗集。爲先絶島安置。請遠竄罪人聖中。放逐罪人有臣宗甲義駿等。竝令王府設鞫。期於得情。快正王法。請鄭克煥宋翼彦宋載中李鎭常吳翰源金載器趙德潤洪時溥李心淵朴相集李商進復一等。十二人已物故外。亟令嚴鞫。快施當律。措辭竝見上宮人秀愛福氷締結匈徒。與聞陰謀。喜動顔色。已亟匈慘。知情不告。自有當律。雖以好生之德。有此酌處之命。其在淸宮禁杜亂萌之道。如此妖惡之徒。決不可以微賤而容貸。請還寢秀愛福氷等酌處之命。依律處斷。申光復。本以啓能之切姻。腸肚相連。綢繆往來之狀。世所共知。向日能賊島配也。少無顧忌。肆然往見。究厥心腸。萬萬陰慘。能賊之匈謀祕計。光復萬無不知之理。請海美縣定配罪人申光復。更令王府。嚴鞫得情。楸子島定配罪人尹弘烈。性本妖邪。惟利是爲。弘燮之死友。腸肚相連。事無小大。無不參涉。人皆目之以姓不同弘烈。則今春弘燮陰慘情節。決無不知之理。請楸子島定配罪人尹弘烈。亟令王府。設鞫嚴問。上曰。不允。
정조 1년
丁酉八月二十日辰時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。國榮曰。夜間聖體。若何。上曰。一樣矣。上曰。吏隷市民之類。皆如是呼籲不已。誠極悶迫矣。國榮曰。擧國如是奔波。而殿下尙不允許。一日二日。上下相持。此何國體。此何景像乎。不可不斷親愛之私恩。而伸共公之大義也。上曰。左副承旨入侍。賤臣承命召入。左副承旨鄭民始進前。上曰。昨日疏批不下者。何故書出耶。民始曰。左承旨誤聽下敎而書出矣。上曰。朝官與吏隷之批。豈可一例書出乎。民始曰。朝官吏隷。各爲分類書之矣。國榮曰。天下之義理。雖似蠶絲牛毛。而臣則只知大經大法。天無二日。國無二君。卽天地間不易之義理也。亟賜允兪之外。恐無他道矣。民始曰。知申之言。果是矣。此實不易之論也。上曰。卿等其止之。民始曰。兵曹參判金魯鎭入直於慶熙宮而更無下敎。故不得出直云矣。上曰。出直事分付可也。仍命退。諸臣。以次退出。
정조 1년
丁酉八月二十日午時。上御熙政堂。徐判府事監司守令同爲入侍時。左承旨李亨逵。左副承旨鄭民始。假注書李兢淵。記事官徐龍輔金勉柱。判府事徐命膺。全羅監司鄭元始。江界府使趙圭鎭。東萊府使林鼎遠。朔州府使權必稱。忠州牧使朴師沃。黃州牧使洪秉殷。三陟府使李徹祥。麻田郡守李耉永。殷山郡守金峙默。宜寧縣監具膺。禮安縣監尹欽烈。以次進伏訖。上曰。守令以次進前。圭鎭進奏職姓名。上曰。江界民瘼。無復可言。蘇殘之道。革弊之政。不容少緩矣。圭鎭曰。當竭心奉公矣。上曰。邊門之治。與他自別。雖不可不尙嚴。亦不可至於酷矣。寬猛得宜。盡心爲政。毋負朝家分憂之責可也。鼎遠進奏職姓名。上曰。今此除拜。便同特簡故。予不多誥。體此委任之意。毋忽邊門之治可也。鼎遠曰。邊地重任。實難堪承。憂懼之切。不知所達矣。必稱進奏職姓名。上下詢履歷。上曰。吏治聲績。前已聞之。今亦盡心善治。以副其名可也。必稱曰。謹當竭盡心力矣。師沃進奏職姓名。上曰。自黃州來乎。師沃曰。然矣。上曰。盡心爲治。毋負面諭之意可也。秉殷徹祥耇永峙默進奏職姓名。上曰。其各盡心爲之可也。膺欽烈進奏職姓名。上曰。此則初守令乎。民始曰。然矣。上命奏七事。上曰。亦皆盡心爲治。毋替面諭之意可也。仍命民始讀諭宣諭及別諭。又命內侍傳給江界東萊賜物。仍命守令先退。上曰。推考房承旨進前。上命書傳敎曰。罪人信德海根弼海加刑取服事。傳于委官。仍命先退。上曰。全羅監司進前。元始進前。上曰。間欲從容一見。而連因朝廷之有事未果矣。官職雖曰內重而外輕。方今民心之固結。最爲急務。則便是外重而內輕。且逆屬之竄配。多在於本道。亦可悶。而卿必盡心於按察巡宣之責。予何多誥乎。卿其欽哉。元始曰。濫蒙洪造。猥叨重任。才識魯莾。堪承無計。只切悚悶矣。上曰。何當到任乎。元始曰。初二日間當到營矣。上命讀諭宣諭及別諭。又命傳賜物。仍命先退。上曰。判府事進前。上曰。卿於今番。想多用慮矣。命膺曰。臣本無似。昧於宅不處仁之戒。使臣子居在賊能之隣舍。至有問字之事。論臣罪狀。實合湛滅。而特荷聖上再造之恩。濟臣閤門於坑坎之中。惶隕之極。不知所達。而今番諸賊。實萬古所無之變怪也。其爲驚懍憤惋。曷有其極乎。上曰。予雖否德。常自期於不過之地。而不幸亂逆層出。作一變怪。以予異他人之情事。日聞不忍聞之說。豈不痛恨乎。況今宗英零替。心常爲悶。而同氣之間。必欲保全。豈意匈徒之作此擧乎。命膺曰。臣等之所期望於殿下者。不在於漢文。而伏聞殿下。以尺布斗粟爲敎。此何嘗髣髴乎。周公聖人也。殿下之所宜師法。而雖以周公因心之友。爲國家八百年基業。不得已斷恩而伸法。則殿下何不念四百年宗社。而只以私恩欲屈公法乎。從古以來。未有名出於此。而能保全者。且天聰明。自我民聰明。輿情所同。天意可見。殿下雖欲全恩。其於天理人情。何哉。目今國事叢脞。而大臣以下。莫不遑遑奔走。他不暇顧者。實恐三綱滅而九法斁也。此豈不可悶乎。此實人得以誅之之賊也。雖非大臣。亦豈不仰請乎。亟循群情。快行天討。然後宗社可安。民心可定。伏望殿下速賜兪音焉。上曰。卿何忍爲此言乎。寧欲無言。而百官之逐日奔遑。實爲可悶矣。民始曰。非但百官奔走。各司廢務。都下萬姓。莫不遑遑失業云矣。上曰。方欲爲奎章閣志。而卿旣上來。規模節目。當相議講定矣。命膺曰。奎章閣。卽殿下出治之本也。臣於在西時。聞之欣聳。而若其創設之擧。斷自宸衷。而至於消詳節目。作爲一副當規模。實是臣等之責也。今臣別無職事。而一分報效之道。惟在於此等事。謹當稟裁爲之矣。上曰。今當草創。未定規模。而至如堂郞之支供。吏隷之料布等物力。實無出處。何以區處則好耶。命膺曰。物力果無區劃之道。而臣於在西時。思得一策矣。保民司。以關西留庫穀中劃出四萬石。以爲加分取耗作錢。年年給代。而此事最無弊。若用此例則似好矣。上曰。此果無害於關西乎。命膺曰。關西別餉等留庫穀合三十七萬石中。劃出五萬石。加分取耗。則作錢將爲一萬五千兩。一萬兩則留置。以爲印書等公用之需。五千兩則用於料布應下之資則似好矣。上曰。若因此而有弊於民邑。則豈不可悶乎。命膺曰。加分民固樂之。作錢亦不害於守令。此最無弊矣。上曰。左副之見。何如。民始曰。果如判府事之言。則此實便好矣。上曰。更當商量而爲之矣。命膺曰。臣子雖問字於賊能。而初無執贄之事。且故宰臣鄭蘊。受學於仁弘。故相臣閔鼎重受學於賊鐫。而皆有斥絶自明之事。故臣子亦參於儒疏。而臣亦將以文字仰陳。訟愆自明之意矣。上曰。更當召見奎章閣。肅謝後。姑爲留待可也。仍命退。諸臣以次出。
정조 1년
丁酉八月二十日申時。上御誠正閣。藥房副提調持湯劑入侍時。副提調洪國榮。假注書李兢淵。記事官徐龍輔金勉柱。醫官慶絢。以次進伏訖。絢奉進湯劑。上進御。上曰。奎章閣物力。他無區劃之道。故俄議于徐判府。則以爲關西留庫穀中。劃出五萬石。加分取耗。則作錢可爲一萬五千金。而事甚無弊云。卿意則何如。國榮曰。果如其言。則可謂便好。而關西之多留穀物。實爲不虞之備。似難輕易劃出。而且取耗作錢。亦難保其永久無弊。更加商量而處之。似好矣。上曰。然矣。上曰。奎章閣志。將與徐判府相議爲之矣。國榮曰。徐判府必當善爲矣。上曰。判府事徐命膺入侍。賊臣承命召入。判府事徐命膺進前。上曰。予嘗留意於奎章閣志。每於機務之暇。隨思輒記。略有所構草者。從當出送。卿須因此而添刪潤色。以爲成書好矣。命膺曰。先定規模。然後可以消詳節目。當依下敎爲之矣。上曰。卿於肅謝時。見奎章閣乎。命膺曰。俄者奉審。而觀其地勢。則天上奎璧。在於紫微垣之北。而今此奎章閣。在於禁苑之北。奎璧之形。有團圓之狀。而奎章基址。亦有團圓之勢者。事非偶然矣。我東土文明之治。將因此閣而大闡。豈不休哉。上曰。予之創設此閣。意實有在。而其若徒爲觀瞻之美。便作遊衍之所。則可謂有其名而無其實也。豈予之本意乎。此實可懼矣。命膺曰。聖敎誠然矣。雖有周王之靈臺璧雍。苟無周王之治法征謨。則亦安用乎。上曰。然矣。上曰。卿旣提擧於奎章閣。凡諸等事。專意講究。以成規模好矣。命退。諸臣以次出。
정조 1년
丁酉八月二十日酉時。上御誠正閣。都承旨入侍時。行都承旨洪國榮。假注書李兢淵。記事官徐龍輔金勉柱。以次進伏訖。上曰。百官庭請。尙今相持。止息無期。此豈不可悶乎。國榮曰。目今百官廢職。萬民失業。奔遑度日。止息無期。此雖可悶。猶屬餘事。而罪人尙未處分。將不知何樣變怪。又出於何處。言念及此。不覺心寒而骨驚矣。上曰。一自此事之出。食不能甘。寢不能安。而每聞如此之言。心懷難定矣。國榮曰。殿下不忍之聖意。臣豈不知。而事到此地。割情伸法之外。決無他道矣。上命讀奏公事。仍命退。諸臣以次出。
정조 1년
行都承旨洪國榮藥院直。左承旨李亨逵坐。右承旨李義翊坐直。左副承旨鄭民始坐直。右副承旨徐有防坐。同副承旨李敬養坐。注書二員未差。假注書李兢淵藥院直洪仁浩仕直。事變假注書張至顯仕。
정조 1년
吏曹口傳政事。權綜爲禁府都事。
정조 1년
左議政鄭存謙。右議政徐命善等。率百官啓曰。臣等之日五庭籲。日亦五矣。天聽逾邈。一向靳許。殿下謂此事。久未蒙允。則臣等可以輟請耶。臣等苟以久未蒙允而輟請。則是無臣分也。臣等雖無狀。殿下豈忍謂臣等至此耶。噫。近宗之名入推戴。而獲保首領者。從古無是也。伏想殿下。於此固已悉燭。其決不容但已。而所持難者。特以聖上親愛之心。有所不忍也。先儒論舜之誅四匈曰。可怒在彼。己何與焉。推是理也。自干誅者禶也。殿下何與焉。王章不可以終屈也。輿論不可以終咈也。而殿下不以一己字。毫髮參於其間。則親愛之至情。不忍之仁心。固已自在於流涕行法之中矣。初何嘗以彼而防此也耶。以殿下聖學之高明。似此義理。豈或遺燭。而一日二日。訖無處分。將至人心。轉益波蕩。國勢轉益岌嶪。不知何樣禍機。何時起於何處。思之及此。豈不凜然而心寒哉。伏乞亟允所請。快正王法。以答宗社神人之望焉。答曰。不允。
정조 1년
鶴城君楡。率諸宗啓曰。臣等之盈庭呼籲。今已四日。群情愈急。天聽愈邈。不敢知殿下何爲而牢拒至此也。嘻。天下之惡。莫過於亂逆。臣子之分。宜嚴於懲討。則今此逆禶之罪。其果不犯於亂逆乎。庭僚之請。其可徐弛於懲討乎。載牒以來。未嘗聞罪名如禶。尙今偃息於覆載之間者也。三尺至嚴。一刻難貸。伏願聖明。亟從庭臣之請。以安宗社。以洩輿憤。千萬幸甚。答曰。不允。
정조 1년
大司憲趙㻐。大司諫吳載紹。司諫李謙彬。持平鄭淵淳。獻納洪周萬。校理洪明浩。修撰林蓍喆尹尙東。副修撰朴祐源等啓曰。國之所以爲國者。以其有公法也。人之所以爲人者。以其有大義也。大義未伸。公法不行。則人安得以爲人。國安得以爲國哉。臣等之鎭日叫閽。苦口力爭者。所執則大義也。所請則公法也。而殿下一向牢拒。不賜允兪。將至於國不國。而人不人矣。噫。近日事。尙忍言哉。逆節窮匈。駭機叵測。環圍宮垣。牢閉城門。逆謀之根柢。一則禶也。賊徒之奇貨。二則禶也。禶旣生在。雖百圍宮門。顧何以折匈萌。禶旣不死。則雖日閉城門。亦何以杜其禍源哉。殿下反以思之。則不待臣等之言。自當有惕然而開悟者矣。自有史牒以來。爲人臣而名入推戴。夫豈有全保者乎。此明君喆辟。所以斷以大義。不顧私恩者也。臣等屢日庭籲。未得蒙兪。退歸私次。終宵繞壁。玆又相率仰請。伏願廓揮乾斷。亟正邦憲焉。答曰。不允。
정조 1년
庭請再啓曰。嗚呼。今我聖上。御極出治。立經陳紀者。何莫非遵先聖之典常。率祖宗之憲章。而今此逆禶之尙逭三尺。庭籲之終靳一兪者。參之先聖之典常。揆之祖宗之憲章。有如是者乎。臣等請爲殿下陳之。先聖制法。恩義兼至。五刑之庸。所以討有罪。而干紀者必誅。八議之法。所以敍敦親。而亂逆者不貸。禶旣地居於親逼。名出於推戴。則五刑之所必誅。八議之所不貸。而今殿下猶咈盈庭之議。欲施骫法之恩者。其於先聖之典常。何如也。祖宗垂訓。關石俱存。肅廟之仁厚而楨枏戮焉。先朝之寬大而垓圻誅焉。誠以王法之所必施。恩有所屈焉。大義之所必行。親有所滅焉故也。況禶之地處。比楨垓。尤有密焉。則其爲憂虞之端。亦有倍矣。今殿下。只循一時之私恩。不顧宗社之大計者。其於祖宗之憲章。何如也。一日二日。而先聖之典常斁矣。祖宗之憲章泯矣。無法無紀。國何以爲國。人何以爲人乎。臣等所以相率呼籲。不得請則不知止者也。伏乞聖明。法先聖五庸之義。體祖宗兩朝之心。廓揮乾斷。亟允所請焉。答曰。不允。
정조 1년
鶴城君楡。率諸宗再啓曰。逆禶之地處如何而負犯。亦如何。此誠逆之魁。禍之本。非特我殿下之罪人也。卽宗社之罪人也。卽神人之罪人也。則豈以私恩之不忍。而廢王法之至嚴哉。臣等不欲與此賊。一日俱生於覆載之間。鎭日呼籲。知進而不知退者。誠出於秉彝之天。而不可以遏者也。伏願殿下。快揮乾斷。亟賜兪音。千萬幸甚。答曰。不允。
정조 1년
三司合再啓曰。嗚呼。自有生民以來。君臣之義。無所逃於霄壤。以人臣而負推戴之名者。其能有全保者乎。今此逆禶之罪。可謂人得以誅之。則以殿下明聖。何爲徒拘於私恩。不念宗國之危疑。倫彝之斁絶耶。噫。殿下所踐之位。卽祖宗之位也。殿下所守之典。卽祖宗之典也。四百年宗社危亡之機。迫在呼吸之間。則固知我祖宗在天之靈。惕然憂傷於冥冥之中矣。乃殿下。莅祖宗之位。何不明祖宗之典。上而體付托之重。下而副臣民之請耶。臣等目見國家罔測之變。雖不得卽日滅死。以報我殿下。而豈忍與此賊俱生。共戴一天耶。傳曰。國人皆曰可殺然後殺之。今此逆禶之罪。上自朝紳。下至韋布輿儓。連章累牘。皆曰可殺。則其不可容貸也明矣。天心默祐。國運靈長。雖幸匈謀自露。亂逆就戮。而根柢自在。巨魁未除。則此正君臣上下不得安寢之時也。岌岌乎殆哉。猶是歇後語也。伏願殿下。穆然深思。亟降兪音焉。答曰。不允。
정조 1년
庭請三啓曰。殿下之牢拒群請。一何至此。此不得請。則民彝斁矣。臣分滅矣。臣等雖欲止之而不可得也。殿下雖欲拒之而不可得也。上不可拒。下不可止。而一向相持。踰時歷日。禍根未除。群情轉沸。嗚呼。此何事也。此何擧也。臣等每觀前史。歷代帝王。未嘗不篤於敦親之仁。而若其罪有所難赦。法有所難貸。則亦未嘗不割恩而伸法。誠以法者。天下萬世之公。而非一人之所敢私故也。噫。彼逆禶。有萬必誅。無一可生。宗社之所不容。臣民之所共討。臣等則只知有法。而殿下則只欲伸恩。以一日不共戴之賊。尙令假息於天壤之間。如使士師如皐陶者。按法而治之。則臣等之不能碎首沬血。遷延時日。實難逭於緩討之罪。而循一己之私。廢萬世之公。書之史冊。亦將以殿下爲何如。以今時爲何如也。傳曰。明主可以理奪。此臣等之終不敢止。而殿下之終不當拒者也。伏願殿下。亟允所請。俾王法伸而輿憤洩焉。答曰。不允。
정조 1년
鶴城君楡。率諸宗三啓曰。宗社之賊。不可以不討。君父之讎。不可以不誅。逆禶以匈賊之推戴。爲禍亂之根本。則殿下雖欲曲循私恩。以寬天誅。而宗社豈赦之。神人豈赦之哉。渠旣自絶于天。國人皆曰可殺。而王章不可以撓。逆魁不可以逭。伏願殿下。亟從廷臣之請。以洩神人之憤。千萬幸甚。答曰。不允。
정조 1년
三司合三啓曰。臣等之啓。今幾日矣。辭竭意窮。殆同謄傳之故紙。人微誠淺。尙稽天聽之俯從。此莫非臣等之罪。而殿下於此。亦有聖慮之所未周者矣。噫嘻痛哉。罪名如禶。而豈有假貸之道。負犯如禶。而豈有容息之理乎。以殿下至仁之德。屢下不忍之敎。而不忍者。殿下之私恩也。所請者。一國之公議也。殿下之心。雖有所不忍。臣等之請。決不可得已。今日不允。當有明日之啓。十啓不允。當有百啓之請。殿下於此。亦安得終靳一兪耶。時日彌久。人心轉益危懼。根柢自在。禍機靡所止息。宗國之憂。懍如綴旒。伏願聖上。亟揮乾斷。俛副輿情焉。答曰。不允。
정조 1년
庭請四啓曰。嗚呼。此何等時也。公卿三司守閤者幾日。文武百僚籲庭者幾日。軍民吏隷叫閽者凡幾日。而殿下恒懷不忍之心。只下數字之批。悠悠泄泄。尙靳一兪。噫嘻。此何等時。而殿下所以處之者。若是其暇務也。夫殿下之所不忍。卽私恩也。臣等之所仰請。卽公議也。朝廷之上。私固不可以害公。恩固不可以揜義。況今玆逆亂。卽振古之所未有急變。起於肘腋。禍機迫在呼吸。梟肚獍腸。雖已彰露。而亂本猶在。妖腰亂領。略加芟夷。而禍根未拔。此誠宗社存亡之秋。聖躬安危之幾也。百官萬姓所以驚遑震掉。沬血飮泣者。惟一禶之故耳。人心如此。則天意可知。罪名如此。則天討必加。殿下雖欲私而全之。奈宗社何。奈天討何。夫宗社之逆。殿下不得以私之也。天討之賊。人主不敢以全之也。以殿下之聖。夫豈不明乎此義。而一日二日。當斷不斷。人心轉益波蕩。國勢靡所止泊。此實臣等不忠不誠。不能感回之致。此而不得請。則其何以自立於天地之間哉。辭竭意窮。言不知裁。伏乞聖明剋念天討之不可不行。公法之不可久屈。私恩之不可不割。快施乾斷。亟循群請。以安宗國。以定民心焉。答曰。不允。
정조 1년
鶴城君楡。率諸宗四啓曰。臣等彌日冒瀆。未蒙一兪。沐浴之討。徒費時日。其將至於人不得爲人。國不得爲國。王章久屈。輿憤沸騰。以殿下之聖明。何其只恩私恩之曲保。而不顧宗社之大計乎。匈謀之所恃而綢繆者。非禶而何也。賊勢之所藉而排布者。非禶而誰也。今日之義。不誅禶則不敢退而已。臣等不勝沬血之忱。玆更聚首以請。伏願聖上。快降兪音。俾王法伸。而輿憤洩焉。千萬幸甚。答曰。不允。
정조 1년
左議政鄭存謙。右議政徐命善等。率百官啓曰。伏以。臣等沐浴之請。引日已多。陳辭欲窮。而戚戚之敎。邁邁之批。一例靳持。得請無期。噫嘻。此何爲也。爲逆所推。是卽逆也。逆而不誅。寧有此理。推之者枝葉也。見推者根柢也。誅枝葉而赦根抵。又安有此法也。臣等伏讀昨日所下大臣箚批。上引管蔡。下論經權。辭旨惻怛。孰不感涕。而管蔡之罪。不過流言。流言所指。又不過不利孺子而已。管蔡曷嘗爲武庚所推戴乎。然且周公。斷以大義。割其私恩。所以爲聖人之權。而至於今日之事。則匈徒陰相。煽亂懿親。爲其窩主。情節之匈慘。機事之危疑。比之東征之日。輕重緩急。大不相倫。三尺之所不容。八議之所不許。夫經之爲言。常也。誅亂逆者。常法也。常理也。烏可謂之權哉。烏可以方之管蔡哉。恩無可施之地。法無可生之道。國言沸騰。公車堆積。一日假息。萬手交戟。伏乞聖上。上思天討之不可稽。下念輿憤之不可遏。亟降處分。明正典刑。國事幸甚。答曰。不允。
정조 1년
鶴城君楡。率諸宗啓曰。臣等之沬血齊籲。今幾日矣。天誅尙稽。群情逾急。臣等雖甚愚迷。豈不知殿下至仁不忍之聖意。第念廷臣之所爭執者義也。殿下之所靳持者情也。義之所在。情有所不可顧也。此臣等所以屢瀆而不知止也。噫。賊謀之所推戴者何人。賊招之所稱道者。何語。匈謀未煽之前。固殿下之親愛也。匈招旣出之後。實宗社之罪人也。國人皆曰可殺。而殿下曰不忍。一日二日。如是而過焉。其於國法。何。伏願聖明。亟賜兪音。以絶亂本焉。答曰。不允。
정조 1년
大司憲趙㻐。大司諫吳載紹。司諫李謙彬。持平鄭淵淳。獻納洪周萬。校理洪明浩。正言李思祚。修撰林蓍喆。修撰尹尙東。副修撰朴祐源等啓曰。臣等立殿下之朝。食殿下之祿。而乃敢以一毫未盡底義理。導殿下於天理人情之外。則其可謂有臣分乎。臣等雖甚愚迷。固亦知殿下不忍之敎。出於至情。而猶且聯章累牘。辭竭意罄。而不之止者。誠以逆變層生。時憂溢目。禍胎猶存。國慮熏心。君父之私恩。有不可顧也。懲討之大義。有不可緩也。而況逆禶之名出賊招也。其罪已關於宗社。其身難容於覆載。揆以邦憲。固當卽施顯戮。而乃殿下容忍之。寬假之。仁恩曲貸。天誅不加。及夫庭討齊發。國論齊憤。而猶復一辭牢拒。未忍置辟。使之偃息自在。今已多日。則殿下之曲全恩庇。至矣盡矣。無餘憾矣。而王法不可以久屈。輿論不可以久拂。岌嶪之國勢。不可以不顧。滋蔓之亂根。不可以不鋤。則豈宜一向靳持。以貽宗社無窮之慮哉。伏願聖明。亟賜允許。快伸王章焉。答曰。不允。
정조 1년
庭請再啓曰。臣等。朝以周公管蔡之說。有所仰瀆。而抑又有一言之可以反復者。昨日箚批中有曰。無聖人之德。而行聖人之權。予莫之聞。臣等於此。尤不勝愕然失圖也。雖尋常讀書之士。尙恥退托而自晝。則今臣等所望於殿下者。何如。殿下之所自期者。何如。而乃爲此敎也。周公亦豈不曰。予小子。非克有正。而及其處變而臨難。斷然行權而不疑。誠以權而得中。則爲經故也。若必曰我是聖人云。然後方可行權。則權無可行之人也。周公亦豈以聖人自待。而爲此擧也。殿下學貫千古。道兼群聖。則所法者非周公而誰也。雖以殿下之篤愛。亦不得以禶爲輕於管蔡。則遭周公之變。只當法周公之事而已。亦何問其聖與非聖。權與非權也。周公之前。無周公之事。而周公亦已斷以行之。今殿下則不過按周公之故。而猶此持難。而不決者何也。若以周公之事爲不足法。則非臣等攸聞也。若又曰非不知可以爲法。而特牽於區區之私。姑爲此訑訑之辭。則是尤非所望於殿下也。嗚呼。以周公之至仁至德。豈欲割愛於同氣哉。蓋以不如是則宗社不安故耳。故先儒。謂非周公誅之。天下之所誅也。唯願殿下念宗社之重。行周公之法。痛割濡涊之小仁。亟允臣民之同聲。使禍根永拔。人心底定焉。答曰。不允。
정조 1년
鶴城君楡。率諸宗再啓曰。逆變孔棘。亂本尙貸。宗社之憂。臣民之憤。尙忍言哉。不問情節之如何。負犯之如何。而古今天地間。豈有爲人臣子地處何如。而爲匈逆之所推戴者。可以一日容息於覆載之間者哉。臣恐此而不誅。則君綱頹夷。人紀斁絶。臣等玆不敢以瀆擾之嫌爲懼。而又復相率呼籲。伏願聖明。快揮乾斷。以從廷臣之請。千萬幸甚。答曰。不允。
정조 1년
三司合再啓曰。逆禶之罪。國人皆曰可殺。則不獨臣等之沫血請討也。雖殿下。徒懷不忍之仁。不念懲討之義。而淹延時日。有若容有可恕者然。此豈大聖人處權慮患之道哉。國勢之孤危。人心之憂懼。日甚一日。稅駕靡所。此何等時世。此何等急變也。匈徒之排布。一則禶也。賊勢之鴟張。二則禶也。枝葉雖治。根柢未拔。窩窟雖露。巨魁自在。則國何以爲國。人何以爲人也。況我殿下。受聖祖付托之重。體列朝處變之義。豈可以私愛屈公法乎。一日二日。雖至百日。未蒙允則臣等決不止矣。一啓二啓。雖至百啓。不得請則臣等決不止矣。伏願殿下。勿拘私恩。亟斷大義。以洩神人之憤。以慰臣民之望焉。答曰。不允。
정조 1년
庭請三啓曰。臣等之相率庭籲。于今六日。而前後陳啓。已至二十有六矣。每奉聖批。例報不允。沫血之辭已窮。而聽卑之天愈邈。禍機迫遽。擧措伈睍。自惟誠淺言拙。不足以格回天心。是則臣等之罪。而殿下獨不念王法之所難容。輿論之不可遏耶。古語云。明主可以理奪。夫以人主司命之權。廢公法而施私恩。孰之敢禦。而然惟聖帝明主。酌量乎經權之際。屈伸乎輕重之間。務歸天理之當然。於是乎在下者强聒而不爲咈。在上者勉從而不爲絀。此臣等之所以仰望於聖明之下。而疾聲瀝血。不得請則不止者也。嗚呼殿下所以不忍於禶之置法者。非謂其罪名。容有可貸。特以至情所在。低徊未斷。求其生於必死之中。而第念自古人臣。曷嘗有名入推戴。而得保其生者乎。是知不易之公法。終不可廢。而不忍之私情。終莫能伸也。然則殿下雖欲以區區小仁。濡忍姑息。而畢竟禶無可生之道。目下國有危亡之形。則是果何補於欲生之聖意。而徒使天討久稽。民志靡定也耶。以殿下閱理之明。慮患之深。何爲此泄泄也。唯願亟允所請。以安宗社而已。答曰。不允。
정조 1년
鶴城君楡。率諸宗三啓曰。倫綱之序。君臣爲首。春秋之法。亂賊必誅。此所以從古帝王。必嚴致討之義。而亦不貸於懿親之間者也。禶之逆名。實關宗社。則覆載難容之罪。豈可淹延時日。尙至於此耶。臣等惟當碎首沬血。準請乃已。又此齊籲於宸嚴之聽。伏乞聖明。俯循群情。亟賜兪音。快從按法之請。宗社幸甚。臣民幸甚。答曰。不允。
정조 1년
三司合三啓曰。臣等伏見下金吾傳敎中。有安否莫聞。有淚盈眶之敎。臣等聚首奉讀。仰認大聖人至友之德。惻怛於絲綸之間。而益痛逆禶之不幸近出。以慼我殿下之心也。若使禶之罪。有一分可生之道。則臣等豈不仰體於殿下至仁至友之心。而一向爭執。若是其煩聒耶。誠以禶之罪。乃宗社之逆也。國人之賊也。其於宗社之所關何哉。其於國人之所誅何哉。到此地頭。不但臣等之無奈何矣。殿下亦將無奈何矣。以殿下之明聖。何不念及於此。而只拘一時之私恩。而徒懷無益之慼。廢却萬世之公法。而不思割恩之道乎。古之帝王。於此等處變。亦有流涕而行誅者。此正今日君臣上下。所不得不爾者也。伏願聖明。割私恩而恢乾斷。以安宗社。以幸臣民焉。答曰。不允。
정조 1년
庭請四啓曰。嗚呼今日之事。不過兩言而決耳。使禶而一日假息。則亂賊得以藉口。匈徒將又生心。宗國於是乎危杌矣。使禶而卽伏常刑。則禍亂可以永折。匈徒可以絶望。宗國於是乎奠安矣。安危之判。間不容髮。事理之明。不啻燭照。殿下亦未嘗以臣等之言。爲過也。爲不可也。前後批旨。未嘗據理而折之。只是依違而不忍斷。遷就而不遽從耳。夫依違而遷就者。事在可否之間。疑似之際也。今臣等之請。乃國人之言也。天經民彝之重也。安危存亡之機也。此豈一時依違。一日遷就者。而今至幾日。上下相持。亂逆無底定之期。國步有岌嶪之形。百官萬姓之徊徨抑塞。姑不暇言。而大聖人。順民情答天心之道。豈容如是乎。夫天地以生物爲心。而不廢電霆之威。聖王以仁義爲政。而竝行刑殺之權。此猶指循理守常而言耳。至若處變之際。慮患之道。斷以大義。不得不嚴者。乃所以法天道而致天討也。伏乞聖明。體乾之剛。行夬之斷。亟允臣民之請。永絶禍亂之本焉。答曰。不允。
정조 1년
鶴城君楡。率諸宗四啓曰。今此沐浴之請。百官爭執矣。三司爭執矣。以至章甫之士。皂隷之賤。亦莫不奔走呼籲。則此可見國人皆曰可殺之義矣。屈法伸恩。容可施之於禍根亂本之賊耶。何殿下徒守姑息之恩。不念懲討之嚴。一向相持。有若循例傳啓者然耶。憂迫之極。又此冒瀆。伏乞聖明。快卽允從。以安國家。千萬幸甚。答曰。不允。
정조 1년
三司合四啓曰。春秋無將之討。漢法不道之誅。萬世不易之典也。雖以我朝事言之。宗臣負推載之名。而曷嘗有不伏刑章者乎。廷僚討推戴之逆。而亦有不得準請者乎。罪犯爲覆載之所不容。故必皆顯戮懲討。爲王法之所當行。故必皆允從。則今日臣等之所請。日已久矣。啓亦累矣。每下例批。未蒙兪音。此固臣等誠淺辭拙。未能孚格之致。而大聖人處變慮患之道。恐不當如是也。噫環衛雖撤。而逆禶不死。則人心之疑懼未定。匈黨略治。而逆禶猶在。則賊謀之排布莫測。思之及此。不覺懍然。臣等沫血而請之。殿下流涕而從之。則情法竝行。恩義兩全。宗社安而臣民幸焉。伏願快揮乾斷。以伸王法焉。答曰。不允。
정조 1년
庭請五啓曰。臣等所以瀝血而苦爭者。卽不易之公法也。殿下所以引日而靳許者。只不忍之私恩也。上下相持。出場無期。國勢岌嶪。人心波蕩。嗚呼。此何等時也。臣等抑有一言之可以感回天心者。殿下之所當法者。豈非列朝之攸行乎。疎宗遠親之干紀致辟者。姑勿論已。昔在世祖朝。安平錦城。卽同氣之親。而斷以大義。亦粵仁祖朝。仁城。以叔父之親。而磬于甸人。惟我兩朝之仁心慈德。夫豈少恩而然哉。誠以王章旣不可屈。則親愛有不暇顧也。今者逆禶。以親則寔同光陵之兩宗也。以罪則有浮長陵之仁城也。若我兩朝。遭今日逆禶窮匈之變。則其所以廓揮乾斷。赫然處之者。何待群下之日上五啓。煩聒不已耶。惟望殿下。以兩朝之心爲心。按兩朝已行之例。卽賜處分焉。答曰。不允。
정조 1년
鶴城君楡。率諸宗五啓曰。臣等以禶事彌日盈庭。以陳必誅之義者。誠以天理民彝所不容不然。而宗國之憂。神人之憤。愈往而愈切故也。而每承批旨。以不允爲敎。噫以禶之罪。而殿下豈可容之哉。以禶之逆。而臣等豈敢赦之哉。國勢岌嶪。民心危懼。一則禶也。二則禶也。今日之義。只有誅之而已。臣等玆復相率仰籲。伏乞殿下。亟從廷臣之請。少抒宗國之憂。千萬幸甚。答曰。不允。
정조 1년
三司合五啓曰。嗚呼。以我聖上至仁至慈之德。不幸當處變之際。至有繞壁徊徨。寢食不安之敎。思所以全保逆禶之道。而臣等之聚首力爭。迄不知止者。豈有他哉。匈黨締結。變在肘腋。則禶爲奇貨。而國家幾不安矣。陰謀綢繆。禍迫呼吸。則禶爲根抵。而宗社幾不安矣。百僚震驚而朝廷不安者禶也。八域憂疑而擧國不安者禶也。今幸罪人斯得。轉危爲安。寔宗社無疆之休。而惟彼逆禶。尙延視息。上下爭執。以致聖心之不安。則爲殿下臣子者。憂憤罔措。曷有其極。第念國法爲重。私恩爲輕。俛循輿情。快伸王法。而後國家可以安矣。宗社可以安矣。朝廷可以安矣。擧國可以安矣。然則只以安予心之敎。每下答庭籲之批。而不思所以安宗社安國家之大計乎。伏願斷以大義。快賜兪音焉。答曰。不允。
정조 1년
鄭民始。以義禁府言啓曰。刑曹草記批旨內。澤遂弟姪。亦爲散配事啓下矣。正法罪人澤遂弟養遂。全羅道珍島郡絶島定配。而依例發遣府書吏。押送配所。何如。傳曰。以楸子島定配所。
정조 1년
李亨逵。以義禁府言啓曰。正法罪人澤遂弟養遂。全羅道靈巖郡楸子島絶島定配。而依例發遣府書吏。押送配所之意。敢啓。答曰。知道。
정조 1년
鄭民始。以刑曹言啓曰。正法罪人澤遂弟姪。亦爲散配事命下矣。罪人澤遂弟姪。移文京兆。考出帳籍。亦令各部。一一査出。爲先修成冊以來矣。澤遂弟獻遂。慶尙道巨濟府。庶弟林得全羅道康津縣薪智島。典得扶安縣蝟島。姪晦吉興陽縣蛇渡。諫福靈光郡荏子島。竝定配所。而時在楊州地云。發關捉來。卽爲押送。其中。姪灜伊晩孫。今年爲三歲。今年生又爲二名。而續大典推斷條云。逆賊父年八十者。減律絶島定配。二三歲兒。應在放流者勿配。註云。爲奴則不在此限。依法典勿配。何如。傳曰。允。林得晦吉諫福。以北邊更正配所。
정조 1년
李亨逵。以刑曹言啓曰。林得晦吉諌福。以北邊更定配所事。命下矣。依傳敎。罪人林得咸鏡道穩城府。晦吉鏡興府。諫福茂山府。竝定配所。待捉來發配之意。敢啓。答曰。知道。
정조 1년
鄭民始。以刑曹言啓曰。罪人國來子德泰。旣已定配。其兄德秀。依臺啓。慶尙道巨濟府定配所。卽爲押送之意。敢啓。答曰。知道。
정조 1년
李敬養。以刑曹言啓曰。罪人受采親屬。亦令散配事。命下矣。依傳敎。罪人受采家直乙禮。全羅道興陽縣。養子德建慶尙道泗川縣。其餘本生親屬。居在黃海道平山地云。令道臣。考籍査出。修成冊報來後。定配所發配之意。敢啓。答曰。知道。
정조 1년
副護軍徐㬦疏曰。伏以逆禶之所負。決不可一刻容息於覆載之間。而天誅尙稽。輿憤益激。臣雖愚劣武臣。亦有秉彝之性。誓不與此賊。共戴一天。玆敢不避猥越之誅。瀝血叫閽。以效沐浴之義。伏乞聖明。快揮乾斷。亟從三司之請。以副臣民之望。千萬大幸。臣等無任激切屛營之至。謹昧死以聞。答曰。省疏具悉。勿慼予懷。
정조 1년
副護軍李性默。前府使李長玉。前郡守李良玉。前縣監車亨道。前僉使劉錫謙。前主簿崔景卨。前僉使安命顯等疏曰。伏以臣等。何敢與聞於國家大事。而今者匈逆。實是亘萬古所未有者。不可一刻容貸於覆載之間。伏乞聖明。廓揮乾斷。亟允朝廷之請。以洩神人之憤。以副一國共公之義。千萬幸甚。臣等無任屛營祈懇之至。謹昧死以聞。答曰。省疏具悉。爾等勿慼予懷。